বাহরাইন জাতীয় অনূর্ধ্ব-২৩ ফুটবল দল
বাহরাইন জাতীয় অনূর্ধ্ব-২৩ ফুটবল দল (আরবি: منتخب البحرين تحت 23 سنة لكرة القدم; যা বাহরাইন অলিম্পিক ফুটবল দল অথবা সংক্ষেপে বাহরাইন অনূর্ধ্ব-২৩ নামে পরিচিত) হচ্ছে আন্তর্জাতিক ফুটবলে বাহরাইনের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম বাহরাইনের ফুটবলের সর্বোচ্চ নিয়ন্ত্রক সংস্থা বাহরাইন ফুটবল অ্যাসোসিয়েশন দ্বারা নিয়ন্ত্রিত হয়। আল আহমার নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় বাহরাইনের রাজধানী মানামায় অবস্থিত। বর্তমানে এই দলের প্রধান প্রশিক্ষকের দায়িত্ব পালন করছেন ক্রোয়েশীয় সাবেক ফুটবল খেলোয়াড় দারিও বাশিচ এবং অধিনায়কের দায়িত্ব পালন করছেন ইসা টাউনের আক্রমণভাগের খেলোয়াড় হাম আব্দুল আজিজ। বাহরাইন অনূর্ধ্ব-২৩ এপর্যন্ত একবারও ফিফা অনূর্ধ্ব-২৩ বিশ্বকাপে অংশগ্রহণ করতে পারেনি। অন্যদিকে, এএফসি অনূর্ধ্ব-২৩ এশিয়ান কাপে বাহরাইন অনূর্ধ্ব-২৩ এপর্যন্ত ১ বার অংশগ্রহণ করেছে, যেখানে তারা শুধুমাত্র ২০২০ এএফসি অনূর্ধ্ব-২৩ এশিয়ান কাপের গ্রুপ পর্বে অংশগ্রহণ করতে পেরেছিল, উক্ত আসরে তারা ২ অর্জন করতে সক্ষম হয়েছিল।